CELEX: 32010R0417
Language: hu
Date: 2010-05-12 00:00:00
Title: A Bizottság 417/2010/EU rendelete (2010. május 12.) az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 127. alkalommal történő módosításáról

13.5.2010   
            
            
               HU
            
            
               Az Európai Unió Hivatalos Lapja
            
            
               L 119/14
            
         A BIZOTTSÁG 417/2010/EU RENDELETE
   (2010. május 12.)
   az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 127. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló, 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a pénzeszközök és gazdasági erőforrások rendeletnek megfelelő befagyasztása vonatkozik.
            
         
               (2)
            
            
               2010. május 5-én az Egyesült Nemzetek Biztonsági Tanácsának szankciós bizottsága úgy határozott, hogy három természetes személyt töröl az azon személyekre, csoportokra és szervezetekre vonatkozó listájáról, amelyekre a pénzeszközök és gazdasági erőforrások befagyasztása vonatkozik.
            
         
               (3)
            
            
               Az I. mellékletet ennek megfelelően aktualizálni kell,
            
         ELFOGADTA EZT A RENDELETET:
   1.cikk
   A 881/2002/EK rendelet I. melléklete az e rendelet mellékletében meghatározottak szerint módosul.
   2.cikk
   Ez a rendelet az Európai Unió Hivatalos Lapjában való közzétételének napját követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 12-én.
      
         
            a Bizottság részéről, az elnök nevében,
         
         João VALE DE ALMEIDA
         
            külkapcsolatokért felelős főigazgató
         
      
   
   
      (1)  HL L 139., 2002.5.29., 9. o.
   
      MELLÉKLET
      A 881/2002/EK rendelet I. melléklete a következőképpen módosul:
      A „Természetes személyek” cím alatt a következő bejegyzéseket el kell hagyni:
      
                  1.
               
               
                  
                     „Fathur Rohman Al-Ghozhi (más néven: a) Al Ghozi, Fathur Rohman, b) Al Ghozi, Fathur Rahman, c) Al-Gozi, Fathur Rohman, d) Al-Gozi, Fathur Rahman, e) Alghozi, Fathur Rohman, f) Alghozi, Fathur Rahman, g) Al-Gozhi, Fathur Rohman, h) Al-Gozhi, Fathur Rahman, i) Randy Alih, j) Randy Ali, k) Alih Randy, l) Randy Adam Alih, m) Sammy Sali Jamil, n) Sammy Salih Jamil, o) Rony Azad, p) Rony Azad Bin Ahad, q) Rony Azad Bin Ahmad, r) Rony Azad Bin Amad, s) Edris Anwar Rodin, t) Abu Saad, u) Abu Sa’ad, v) Freedom Fighter). Születési ideje: 1971.2.17. Születési helye: Madiun, East Java, Indonézia. Állampolgársága: indonéz. Útlevélszáma: Fülöp-szigeteki GG 672613. Egyéb információ: értesülések szerint 2003 októberében a Fülöp-szigeteken megölték.”
                  
               
            
                  2.
               
               
                  
                     „Huda bin Abdul Haq (más néven: a) Ali Gufron, b) Ali Ghufron, c) Ali Gufron al Mukhlas, d) Mukhlas, e) Muklas, f) Muchlas, g) Sofwan). Születési ideje: a) 1960.2.9., b) 1960.2.2. Születési helye: Solokuro alkörzet Lamongan körzetben, Kelet-Jáva tartomány, Indonézia. Állampolgársága: indonéz. Egyéb információ: értesülések szerint 2008 novemberében meghalt. A 2a. cikk (4) bekezdésének b) pontjában meghatározott megjelölés időpontja: 2003.9.9.”
                  
               
            
                  3.
               
               
                  
                     „Imam Samudra (más néven: a) Abdul Aziz ben Sihabudin, b) Faiz Yunshar, c) Abdul Azis, d) Kudama, e) Hendri, f) Heri, g) Fatih, h) Abu Omar. Születési ideje: 1970.1.14. Születési helye: Serang, Banten, Indonézia. Egyéb információ: értesülések szerint 2008 novemberében meghalt. A 2a. cikk (4) bekezdésének b) pontjában meghatározott megjelölés időpontja: 2003.9.9.”